|  |  |
| --- | --- |
| Enw’r Swyddog Sabothol: | Noah Russell |
| Rôl Swyddog Sabothol: | IL Myfyrwyr Israddedig (Addysg & Lles) |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |
| --- |
| **Adroddiad Cyffredinol** *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* |
| Fel swyddog sabothol fu’n dychwelyd treuliais ran fawr o'm mis cyntaf yn cefnogi integreiddio a hyfforddi'r tîm newydd. Rwy'n hynod falch o sut maen nhw wedi datblygu a'r cydlyniad tîm rydyn ni wedi'i greu. Mae cyfran fawr o fy ngweithgarwch dyddiol yn digwydd mewn cyfarfodydd, o lefel isaf y Brifysgol hyd at Senedd y Brifysgol, un o'r rhai uchaf. Ychydig o brosiectau rwyf wedi bod yn gweithio arnynt yn benodol yw:* Y gwaith tuag at fersiwn newydd o Blackboard y byddwch yn ei weld wrth edrych ar eich modiwlau, gan sicrhau bod persbectif myfyrwyr am ei nodweddion wedi’i ystyried.
* Lobïo am ailasesiad o safbwynt y brifysgol ar dai a llety gan ystyried costau byw ac argyfyngau tai. Er nad ydym yn fodlon gyda’r cynnydd a wnaed gan y brifysgol, mae ein gwaith gyda chyngor Caerdydd wedi arwain at rai ymrwymiadau addawol gan gynghorwyr Cathays o ran cyflwr tai myfyrwyr. Byddwn yn parhau i lobïo’r brifysgol, gyda’u contract gyda’r Circuit Laundry yn cael ei adolygu blwyddyn nesaf, a’u diffyg ymrwymiad i newid sut y maent yn delio â recriwtio myfyrwyr mewn perthynas â’r llety sydd ar gael.
* Cwblhau prosiect yn edrych ar ailgynllunio asesiadau ym Mhrifysgol Caerdydd, symud i ffwrdd o derfynau geiriau penodol, ail-edrych ar ddyfodol arholiadau ysgrifenedig wyneb yn wyneb a llawer mwy. Rwy’n eistedd ar y bwrdd prosiect hwn ac yn darparu llais a safbwynt myfyrwyr, gan lywio’r cyfeiriad er budd myfyrwyr, yn hytrach na’r brifysgol.
* Wrth gynorthwyo gyda gwaith cyffredinol y mae myfyrwyr yn dod ag i mi a’r tîm Cyngor i Fyfyrwyr, rwyf ar hyn o bryd yn ymchwilio i achos lle rhoddwyd y gorau i ran fawr o gwrs Ffrangeg a’r Gyfraith heb ymgynghori priodol. Mae hyn yn bosibl oherwydd fy mhresenoldeb mewn cymaint o gyfarfodydd ar lefelau amrywiol, sy'n rhoi dealltwriaeth dda i mi o'r broses gywir a sut i fynd i'r afael â'r materion hyn.

Ar ben y gwaith cyfarfodydd yma rwy'n delio â chyfryngau cymdeithasol, yn helpu swyddogion eraill gydag ymgyrchoedd a llawer mwy yn gysylltiedig â'm pwyntiau maniffesto a pholisïau cyfredol yr UM, a fyddaf yn sôn amdanynt isod. Diolch a chariad mawr,Noah x |
| **Diweddariad Maniffesto** *(Wedi’i ysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* |
| **Profi cyffuriau am ddim yn yr UM** | Mae citiau profi bellach ar gael yn yr UM - mae hyn yn golygu y gall myfyrwyr gael citiau profi am ddim mewn modd dienw, heb unrhyw gwestiynau. Dim ond y cam cyntaf yw hwn mewn rhaglen ehangach i leihau niwed. |
| **Gwneud Caerdydd yn Brifysgol wyrddach** | Er nad wyf yn bersonol yn eistedd ar fwrdd amgylcheddol y Brifysgol, rwy'n gweithio gyda Madison, cynrychiolydd yr UM yno, i sicrhau bod fy mhwyntiau maniffesto yn symud ymlaen. Roedd Gyrfaoedd Di-Ffosil yn ffocws mawr i mi dros y flwyddyn ddiwethaf ac rwy’n parhau i lobïo eleni i sicrhau prifysgol lanach a gwyrddach, a lle uwch yng nghynghrair cynaliadwyedd People & Planet. |
| **Citiau STI am ddim ar y campws** | Mae’r nod yma wedi profi rhai rhwystrau annisgwyl, gyda llawer o dimau a fu’n ein cynorthwyo cyn-COVID gyda chitiau STI am ddim ar y campws bellach heb gapasiti oherwydd cyllid annigonol i’r GIG. Byddaf yn canolbwyntio ar gyflawni hyn yn y flwyddyn newydd unwaith y bydd y citiau profi cyffuriau mewn sefyllfa logistaidd sefydlog. |
| **Fframwaith dysgu cyfunol newydd** | Fel y soniwyd eisoes, rwyf wedi bod yn gweithio gyda'r Brifysgol ar greu Blackboard Ultra yn ystod yr ychydig fisoedd diwethaf, a ddylai wella’r amodau gwaith ar gyfer Ymchwilwyr Ôl-raddedig a staff llawn amser, yn ogystal ag amodau dysgu myfyrwyr, yn sylweddol. Ar ben hyn rwy'n hapus i ddweud ein bod wedi cadarnhau terfyn o 5 diwrnod ar y mwyaf cyn rhyddhau recordiadau darlithoedd, sy'n golygu y gall myfyrwyr gael mynediad at ddarlithoedd cyn y sesiwn nesaf, gan leihau'r tebygrwydd y bydd myfyrwyr yn mynd ar ei hôl hi. Dim ond dechrau yw hyn, ac rwy'n lobïo dros ailgyflwyno asesiadau ysgrifenedig ar-lein, darlithoedd wedi'u ffrydio a llawer mwy y gobeithiaf eu rhannu'n fuan.  |
| **Cymorth iechyd meddwl a lles** | Mae cymorth iechyd meddwl yn bwnc sy’n agos at fy nghalon, ac rwy’n credu mewn edrych ar y mater mewn modd cyfannol. Yn ogystal â’r ymgyrch lleihau niwed sy’n canolbwyntio’n bennaf ar iechyd corfforol a meddyliol myfyrwyr, gan ddelio â materion fel gorddefnyddio sylweddau a dibyniaeth ar gyffuriau ac alcohol, rwyf hefyd yn canolbwyntio ar ddod â phryderon iechyd meddwl a lles i bob cyfarfod rwy’n rhan ohono. Mae addysg yr un mor gysylltiedig ag iechyd meddwl a lles ag unrhyw agwedd arall o’n gwaith, a bydd gorweithio a cham-drin myfyrwyr ond yn gwaethygu unrhyw broblemau parhaus.  |
| **Ffioedd myfyrwyr rhyngwladol is** | Mae’r UM yn glir bod y ffordd y mae'r Brifysgol yn trin myfyrwyr rhyngwladol, gan eu camddefnyddio er mwyn gwneud elw, yn anfoesegol ac yn erbyn amcanion elusennol y Brifysgol. Rwy’n parhau i lobïo Prifysgol Caerdydd ar lefel bersonol i ostwng y ffioedd hyn ac ailasesu sut y maent yn mynd i’r afael â’r mater yn y dyfodol, ond nid problem yng Nghaerdydd yn unig yw hwn. Rydym hefyd yn gweithio gydag UCM Cymru i lobïo'r Senedd ac UCM y DU i lobïo San Steffan yn y gobaith na fydd myfyrwyr wedi’u cyfyngu gan yr hyn gallant ei fforddio pan ddaw i addysg uwch yn fuan.  |
| **10% o gyflog i Fanc Bwyd Caerdydd yn sgil yr Argyfwng Costau Byw** | Rwy’n parhau i roi 10% o’m tâl i Fanc Bwyd Caerdydd yn sgil yr argyfwng Costau Byw. Cyfanswm hyn yw £165 y mis. |
| **Diweddariad Polisi** *(Wedi'i ysgrifennu gan y Swyddog Sabothol mae'r adran hon o’r adroddiad wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)*  |
| Rwyf wedi canolbwyntio ar rai polisïau hyd yn hyn eleni, a'r un mwyaf yw'r Gronfa Hunaniaeth Rhywedd a gynigiwyd y llynedd. Rwyf wedi treulio llawer iawn o amser yn ymchwilio i sut y gallai'r gronfa hon weithredu a sut olwg fyddai arni'n weithredol. Mewn hanfod byddai’n swm o arian sydd ar gael i fyfyrwyr traws heb iddynt orfod mynd trwy'r prosesau hirfaith sydd yn arferol wrth hawlio cymorth ariannol. Mae'r arian hwn i'w ddefnyddio ar gyfer yr eitemau llai sydd eu hangen ar y ddemograffeg hon, o gywasgyddion a rhwymwyr i gostau teithio i apwyntiadau clinig. Gall pethau bach fel hyn gael effaith fawr wrth fynd i’r afael â materion fel dysfforia rhywedd yn ystod yr argyfwng costau byw. Er nad yw'r gronfa hon yn ei lle eto, rwyf wedi gwneud cais am £2000 o gronfa'r Brifysgol i adeiladu'r gronfa hon a'i rhedeg ar gyfer ein myfyrwyr. Byddaf yn eich diweddaru ar unrhyw gynnydd a wnaf. Rwyf hefyd eisoes wedi gwneud cynnydd ar y cynnig 'Cadoediad Nawr', gan ysgrifennu datganiad gan yr UM ar y pwnc sy'n aros am gymeradwyaeth y bwrdd.Mae’r cynnig ‘Cops Oddi Ar y Campws’ y bûm yn gwthio’n galed amdano wedi’i gwblhau i raddau helaeth o ganlyniad i fy ymdrechion yn ystod y flwyddyn ddiwethaf, gydag ymgysylltiadau â’r heddlu nad sy’n hanfodol wedi’u cwtogi bron yn gyfan gwbl. Mae hwn yn gam cadarnhaol i sicrhau ein bod yn clywed ein myfyrwyr ac yn sicrhau eu diogelwch.Yr un olaf y bûm yn canolbwyntio arno'n bersonol eleni yw'r cynnig 'Gyrfaoedd Di-Ffosil' sy’n galw ar y brifysgol i roi'r gorau i hysbysebu gyrfaoedd mewn tanwyddau ffosil. Cyffyrddais â hyn yn gynharach ond er bod cynnydd wedi bod yn araf oherwydd safbwyntiau atchweliadol uwch staff y brifysgol, rydym yn dal i weld cefnogaeth ehangach gan fyfyrwyr sy'n gadarnhaol.  |

|  |  |
| --- | --- |
| Cadeirydd y Sesiwn Atebolrwydd: | Marc Perez Piquer |
| Is-gadeirydd y Sesiwn Atebolrwydd: | Joshua Tandy |
| Aelodau Ychwanegol y Sesiwn Atebolrwydd: | Aditya Dilip |
| Dyddiad y Sesiwn Atebolrwydd: | 06/12/2023 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |
| --- |
| **Meysydd sy'n Gweithio'n Dda** *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)**Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.*  |
| * Pecynnau profi cyffuriau – Allgymorth da
* Uchafswm o bum diwrnod i ryddhau recordiadau darlithoedd
* Pwyntiau maniffesto yn gyffredinol – cyflawni bron popeth erbyn hyn
* Yn ymwybodol o fwy o feysydd y gall weithio arnynt
* Mae dilyniant yn dda iawn

Nodiadau gan Noah* Cyfarfodydd llwyddiannus gyda'r Brifysgol a'r Is-ganghellor Newydd
 |
| **Meysydd i’w gwella** *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).* *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* |
| * Ffioedd dysgu myfyrwyr rhyngwladol – Heb gyflawni eto – Yn cydnabod ei fod yn anodd
* Gellid gwneud mwy i helpu myfyrwyr rhyngwladol – Mwy o fentrau e.e. digwyddiadau cymdeithasol, gwella ymdeimlad cymunedol israddedigion rhyngwladol
* Mwy o sesiynau ar gyfer y pwyllgor gweithredol
* Angen hyfforddiant ar gyfer Blackboard Ultra

Nodiadau gan Noah* Myfyrwyr rhyngwladol - Yn canolbwyntio ar brosiect tymor hir - Tymor byr, yn cydnabod bod mwy y gall yr Undeb ei wneud ar gyfer myfyrwyr rhyngwladol - Pethau i bob myfyriwr e.e. Bwydo Eich Fflat - Rhywbeth i helpu myfyrwyr, nid myfyrwyr rhyngwladol o reidrwydd - Edrych i mewn i ffyrdd i ofalu amdanyn nhw
* Bydd yn codi’r mater o hyfforddiant ar gyfer Blackboard Ultra – Wedi gofyn am fanylion penodol – Yn bwydo hynny yn ôl i dîm Blackboard Ultra
* Hapus gyda chynnydd y gwaith a wneir - Problemau wrth ei ddangos - Ddim mor gyhoeddus - Postio’n fwy rheolaidd ar gyfryngau cymdeithasol i fanylu ar yr hyn sy'n digwydd - Bydd yn gwella tryloywder - Gobeithio cynnal mwy o gyfarfodydd pwyllgor gweithredol
 |
| **Cwestiynau Sesiwn Atebolrwydd** *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).*  |
| **C1.** A allech ymhelaethu ar yr hyn yr ydych yn ei wneud i wneud Caerdydd yn brifysgol wyrddach?**Cwestiwn dilynol – Sut mae targedau sero net y Brifysgol yn mynd?** | **A1.** Yn y dyfodol, hoffwn i fwy o bethau sy’n llythrennol wyrdd. Er enghraifft, ym Mhlas y Parc gallai fod ardal blodau gwyllt, gan wneud Caerdydd yn fan gwyrddach a fyddai'n helpu myfyrwyr. Targedau sero net y Brifysgol ddim yn mynd yn dda, nid yw'r ymrwymiadau a wnaed wedi cael eu dilyn. Prifysgol mewn sefyllfa anodd yn ariannol. Canolbwyntio ar gyllido ar hyn o bryd, gan anghofio am broblem wirioneddol yr Argyfwng Hinsawdd. Cynnydd ddim mor gyflym ag y gobeithiwyd - Madison yn eistedd ar y Bwrdd Amgylcheddol. |
| **C2.** A allech chi ymhelaethu ar y prosiect sy'n edrych ar ailgynllunio sut mae asesiadau'n cael eu cynnal ym Mhrifysgol Caerdydd? | **A2.** Rwyf ar y grŵp prosiect ailfeddwl asesu, sy'n edrych ar sut yr ydym yn cynnal asesiadau a sut y dylem eu gweithredu. Mae llawer o hyn wedi'i ysgogi gan ddatblygiadau mewn AI. Mae'n bwysig ein bod yn newid y ffordd yr ydym yn edrych ar ac yn trin asesiadau. Mae hefyd yn flaengar i ni archwilio ffyrdd o newid asesu y tu allan i'r arddull arholiad arferol. Rydym hefyd yn edrych ar waith grŵp a'r ffordd y mae gwaith grŵp yn cael ei asesu/farcio. Mae'r grŵp hefyd yn archwilio sut mae cyfrif geiriau yn cael ei drin. Mae yna lawer o wahanol feysydd sydd wedi'u teilwra ac sy’n wahanol ar gyfer pob ysgol.  |
| **C3.** Beth ellir ei wneud i sicrhau bod tai myfyrwyr cael eu gofalu amdanynt? | **A3.** Mae Caerdydd mewn argyfwng tai, rydym yn denu mwy o fyfyrwyr nag sydd lefydd. Rydym mewn llanast llwyr fel dinas myfyrwyr. Mae pob prifysgol yng Nghaerdydd hefyd wedi cynyddu nifer eu myfyrwyr sydd wedi ychwanegu at yr argyfwng. Yn enwedig ar gyfer myfyrwyr rhyngwladol na all gael mynediad at warantwyr. Nid oes ateb dros nos hawdd i'r argyfwng tai. Rydym yn ceisio gwthio’r brifysgol i adeiladu mwy o lety. Rydym yn gweithio gyda chyngor y ddinas. Ar ben hynny mae angen i ni weithio gyda holl brifysgolion y ddinas i sicrhau bod recriwtio yn cael ei wneud yn unol â nifer yr ystafelloedd gwely sydd ar gael yn y ddinas. Mae gwthio am y newid hwnnw’n bwysig iawn, fel arall byddwn ni’n gweld myfyrwyr yn methu ag aros yng Nghaerdydd yn y pen draw.  |

|  |
| --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?***Os Ydy, rhowch fanylion y rhesymau dros y cynnig neu hysbysiad yn y blwch a ddarperir.*  |
| **Cynnig o Gerydd** *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.*  | Ie / Na |
| **Hysbysiad o Angen Gwella** *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Ie / Na |
| **Hysbysiad o Fodlonrwydd** *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.*  | Ie / NaWedi helpu Swyddogion Sabothol eraill i setlo i mewn, wedi cwrdd â llawer o dargedau yn y semester cyntaf. Cydnabod y gwaith da y mae'n ei wneud. Bydd bob amser meysydd i'w gwella, meysydd anodd e.e. tai, myfyrwyr rhyngwladol. Yn gyffredinol yn gwneud yn dda. |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy / Nac ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. |
|  |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes / Nac oes  |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. |
|  |

|  |
| --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?** *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* |
| **Cynnig o Gerydd** *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.*  | Ie / Na |
| **Hysbysiad o Angen Gwella** *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.*  | Ie / Na |
| **Hysbysiad o Fodlonrwydd** *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.*  | Ie / Na |